ભારત એક જમાનામાં હોકી સિવાય કોઈ રમતમાં મેડલ જીતી શકતું ન હતું તેને બદલે હવે અન્ય રમતોમાં પણ ભારતીય એથ્લીટે કાઠું કાઢ્યું છે અને તેથી જ ભાગ લેનારા ખેલાડીઓની સંખ્યામાં પણ હવે વધારો થઈ રહ્યો છે. આ વખતે ભારતીય ઓલિમ્પિક સંઘે લગભગ ૧૦૦ જેટલા ખેલાડીને રિયો મોકલવાનો નિર્ણય લીધો છે. આ સંખ્યા જ એક વિક્રમ છે. અગાઉ બૈજિંગમાં યોજાયેલી ૨૦૦૮ની ઓલિમ્પિક્સમાં ભારતે ૫૬ એથ્લીટ મોકલ્યા હતા. આમ, આઠ વર્ષ અગાઉની સરખામણીએ આ સંખ્યા લગભગ બમણી જ કહી શકાય.